
PARLAMENTUL ROMÂNIEI

Camera Deputaţilor

	Comisia pentru agricultură, silvicultură, industrie alimentară şi servicii specifice


	Bucureşti, 10.12.2013

Nr. 4c-4/582


R A P O R T  

asupra proiectului de Lege pentru aprobarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu  
 (PL.x 371/2013)
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu, transmis cu adresa nr. PLx. 371 din 14 octombrie 2013 şi înregistrată cu nr. 4c-4/408/14.10.2013.
La întocmirea raportului, Comisia a avut în vedere avizul favorabil al Consiliului Legislativ. 

Proiectul de lege a fost adoptat de Senat, în şedinţa din 8 octombrie 2013. 

Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de ordonanţă de urgenţă are ca obiect de reglementare înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu, din perspectiva creşterii gradului de protecţie a agricultorilor faţă de riscuri în vederea asigurării continuităţii producţiei agricole, în consonanţă cu normele europene incidente.  
 Membrii Comisiei pentru agricultură au examinat proiectul de lege în şedinţa din 9 decembrie 2013. La lucrări au fost prezenţi 36 de deputaţi, din totalul de 37 membri ai Comisiei.

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, domnul Valentin Olimpiu Şoneriu, secretar de stat în cadrul Ministerului Agriculturii şi Dezvoltării Rurale. 

În urma examinării proiectului de lege şi a opiniilor exprimate de către membrii comisiei, s-a hotărât, în unanimitate, să se supună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu (PL.x 371/2013), cu amendamentele admise prevăzute în anexa 1 şi amendamentele respinse prevăzute în anexa 2 la prezentul raport. 
Prin conţinutul său normativ, proiectul de lege se încadrează în categoria legilor ordinare. 

                    

PREŞEDINTE, 







SECRETAR, 


     
       

                    

Nini SĂPUNARU 






Costel ŞOPTICĂ 



Consilier  Anton Păştinaru
Consilier Florentin Oancea 
                                                    
Anexă 1
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Ordonanţa de urgenţă a Guvernului nr. 64/2013
	Text Senat
	Text propus de Comisie

(autorul amendamentului)
	Motivarea amendamentului

	0
	1
	2
	3
	4

	1. 
	
	L E G E

pentru aprobarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu
	Nemodificat 
	

	2. 
	
	Articol unic. – Se aprobă Ordonanţa de urgenţă a Guvernului nr. 64 din 19 iunie 2013 privind înfiinţarea şi acordarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu, publicată în Monitorul Oficial al României, Partea I, nr. 377 din 26 iunie 2013, cu următoarea modificare:
	Articol unic. – Se aprobă Ordonanţa de urgenţă a Guvernului nr. 64 din 19 iunie 2013 privind înfiinţarea şi acordarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu, publicată în Monitorul Oficial al României, Partea I, nr. 377 din 26 iunie 2013, cu următoarele modificări şi completări:
	

	3. 
	ORDONANŢA DE URGENŢĂ

privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu
	------------
	ORDONANŢA DE URGENŢĂ

privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice generate de boli şi/sau dăunători la plante şi animale, de un incident de mediu sau alţi factori naturali 
Autor: Deputat PSD Petre Daea
	Pentru corelare cu textul ordonanţei. 

	4. 
	CAPITOLUL I

Dispoziţii generale
	-----------
	Nemodificat 
	

	5. 
	Art. 1. - Prezenta ordonanţă de urgenţă reglementează modul de înfiinţare şi acreditare a fondurilor mutuale pentru gestionarea riscurilor în agricultură, în vederea acordării de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu.
	--------------        
	1. Articolul  1  se modifică şi va avea următorul cuprins: 

    „Art. 1. - Prezenta ordonanţă de urgenţă reglementează modul de înfiinţare şi acreditare a fondurilor mutuale pentru gestionarea riscurilor în agricultură, în vederea acordării de compensaţii financiare membrilor pentru pierderile economice generate de boli şi/sau dăunători la plante şi animale, de un incident de mediu sau alţi factori naturali.”
Autor: Deputat PSD Petre Daea
	

	6. 
	Art. 2. - În sensul prezentei ordonanţe de urgenţă, termenii şi expresiile de mai jos au următoarele semnificaţii:
a) fond mutual - organizaţie neguvernamentală deschisă, apolitică, fără scop lucrativ, cu personalitate juridică, care se înfiinţează, se organizează şi funcţionează în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin  Legea nr. 246/2005, cu modificările şi completările ulterioare;
b) pierderi economice - orice costuri suplimentare suportate de un agricultor drept rezultat al unor măsuri excepţionale întreprinse de acesta cu scopul menţinerii aprovizionării pieţei în cauză sau orice pierdere substanţială care afectează producţia;
c) incident de mediu - apariţia specifică a poluării, a contaminării sau a degradării în ceea ce priveşte calitatea mediului, cauzate de un eveniment specific şi limitate geografic. Această definiţie nu acoperă riscurile generale de mediu care nu sunt legate de un eveniment specific;
d) situaţie excepţională - situaţie în care se produce un eveniment/fenomen excepţional, cu caracter nonmilitar, care prin amploare şi intensitate afectează producţia agricolă sau procesul de producţie de natură să compromită într-o proporţie însemnată rezultatul economic al activităţii şi să genereze pierderi economice care afectează reluarea ciclului productiv;
e) membru - producător agricol înregistrat în registrul exploataţiilor agricole, persoană fizică sau juridică, afiliată la fondul mutual, care plăteşte contribuţia stabilită şi beneficiază de compensaţii financiare în condiţiile prezentei ordonanţe de urgenţă.
	---------------
	       2. La articolul 2 partea introductivă şi litera a) se modifică şi vor avea următorul cuprins: 

      „Art. 2 - În sensul prezentei ordonanţe de urgenţă, termenii şi expresiile de mai jos au următoarea semnificaţie:

     a) fond mutual - organizaţie neguvernamentală deschisă, apolitică, fără scop patrimonial, cu personalitate juridică, care se înfiinţează, se organizează şi funcţionează în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;”

Autor: Deputat PNL George Scarlat 

     b)  - Nemodificată 
    c) – Nemodificată 
      d) – Nemodificată 
        e) – Nemodificată
    3. La articolul 2, după litera e) se introduce o nouă literă, lit.f) cu următorul cuprins: 

    „f) alţi factori naturali – factori nefavorabili care au afectat plantele pe o suprafaţă.”

Autor: Deputat PSD Petre Daea
	

	7. 
	Art. 3. - În baza art. 68 alin. (1) lit. (e) din Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1.290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1.782/2003, denumit în continuare Regulamentul nr. 73/2009, se acordă contribuţii financiare la fondurile mutuale acreditate în condiţiile prezentei ordonanţe de urgenţă.
	--------------------
	Nemodificat 
	

	8. 
	CAPITOLUL II

Condiţii de înfiinţare şi acreditare a fondurilor mutuale şi modalităţi de acordare de compensaţii financiare
	---------------
	Nemodificat 
	

	9. 
	Art. 4. - Fondurile mutuale sunt create în scopul acordării de compensaţii financiare membrilor, pentru pierderile economice cauzate de boli ale animalelor, ale plantelor sau de un incident de mediu.
	--------------
	    4. Articolul 4 se modifică şi va avea următorul cuprins: 

     „Art.4. – Fondurile mutuale sunt create în scopul acordării de compensaţii financiare membrilor pentru pierderile economice generate de boli şi/sau dăunători la plante şi animale, de un incident de mediu sau alţi factori naturali. 
Autor: Deputat PSD Petre Daea 
	Pentru corelare cu modificările aduse în textul legii.



	10. 
	Art. 5. - Fondurile mutuale prevăzute la art.4 care accesează scheme de susţinere prin contribuţii financiare, potrivit prezentei ordonanţe de urgenţă, se acreditează de către Ministerul Agriculturii şi Dezvoltării Rurale.
	-------------
	Nemodificat 
	

	11. 
	Art. 6. - (1) Pentru a fi acreditate, fondurile mutuale trebuie să dispună de:

a) capacitate de expertiză tehnică;

b) capacitate de gestiune financiară;

     c) structură cu competenţă naţională, care întruneşte cumulativ următoarele criterii:
          (i) reprezintă toate sectoarele agricole;

(ii) are reprezentare în toate judeţele;

(iii) are membri care exploatează peste 30% din suprafaţa arabilă a României, inclusiv echivalentul în UVM (unitate vită mare) al animalelor deţinute;

      d) un program de prezentare a activităţii pentru o perioadă de 3 ani de la data depunerii cererii de acreditare.

      (2) Prin ordin al ministrului agriculturii şi dezvoltării rurale, în termen de 45 de zile, se aprobă normele-cadru tehnice şi financiare, precum şi documentaţia aferentă prin care fondul mutual probează îndeplinirea criteriilor prevăzute la alin. (1).
	--------------
	     5. La  articolul 6, alineatul (1) litera c),  se modifică şi va avea următorul cuprins: 

     Art. 6. - (1) – partea introductivă – Nemodificată 
    a)  - Nemodificată 
    b)  - Nemodificată 
    „c) membri care exploatează peste 20% din suprafaţa agricolă a României, sau echivalent în UVM (unitate vită mare)/ha  al animalelor deţinute.”
         (d) – Nemodificat 
     6. La articolul 6 alineatul (2) se modifică şi va avea următorul cuprins:

           „(2) Prin ordin al ministrului agriculturii şi dezvoltării rurale se aprobă normele-cadru tehnice şi financiare, precum şi documentaţia aferentă prin care fondurile mutuale probează îndeplinirea criteriilor prevăzute la alin (1).”

Autori: 

Deputat PSD Liviu Harbuz

Deputat PNL Nini Săpunaru

Deputat PNL  George Scarlat

Deputat PSD Ioan Munteanu
	

	12. 
	Art. 7. - (1) În vederea acreditării, fondul mutual depune o cerere la Ministerul Agriculturii şi Dezvoltării Rurale, însoţită de următoarele documente:

a) copii de pe actul constitutiv şi statutul fondului;

b) copie de pe dovada privind sediul;

c) copie de pe dovada înscrierii fondului în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul;

d) înscrisuri doveditoare ale îndeplinirii prevederilor art. 6 alin. (1).

(2) Ministerul Agriculturii şi Dezvoltării Rurale verifică îndeplinirea condiţiilor pentru acreditare şi aprobă, după caz, acordarea acesteia, prin ordin al ministrului agriculturii şi dezvoltării rurale.
	---------------
	     7. La articolul 7, alineatul (1) se modifică şi va avea următorul cuprins:

        Art. 7. - (1) În vederea dobândirii acreditării, fondul mutual depune o cerere la Ministerul Agriculturii şi Dezvoltării Rurale, însoţită de următoarele documente:

      a) actul constitutiv;

      b) statutul fondului;

      c) acte doveditoare ale sediului;

     d) dovada înregistrării fondului în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul;

      e) înscrisuri doveditoare ale îndeplinirii prevederilor art.6, alin. 1;
     f)  cazierul judiciar şi certificat de cazier fiscal  pentru membrii fondatori şi membrii Consiliului Director; 

     (2) – Nemodificat
Autor: Deputat PSD Ioan Munteanu   
	Pentru corectitudinea redactării.

	13. 
	Art. 8. - (1) Acreditarea se acordă pentru o perioadă de 5 ani şi se poate reînnoi pe încă 3 ani, în baza examinării unui dosar simplificat al cărui conţinut se aprobă prin ordin al ministrului agriculturii şi dezvoltării rurale, înainte de expirarea primei perioade de acreditare.

(2) Fondul mutual informează Ministerul Agriculturii şi Dezvoltării Rurale asupra oricăror modificări intervenite în documentele şi cerinţele care au stat la baza acordării acreditării în termen de maximum o lună de la producerea acestora.

(3) Ministerul Agriculturii şi Dezvoltării Rurale comunică fondului mutual, în termen de o lună, decizia asupra menţinerii/retragerii acreditării, în baza analizei modificărilor intervenite.
	---------------


	    8. La articolul 8, alineatul (3) se modifică şi va avea următorul cuprins: 
    Art. 8. – (1) – Nemodificat 

    (2) – Nemodificat 

        „(3) Ministerul Agriculturii şi Dezvoltării Rurale comunică fondului mutual, în termen de o lună, decizia asupra menţinerii/retragerii acreditării, în baza analizei modificărilor intervenite, începând cu exerciţiul financiar al anului următor.” 
Autor: Deputat PNL George Scarlat 
	

	14. 
	Art. 9. - (1) Fondul mutual este condus de un Consiliu director, ale cărui componenţă, atribuţii, mod de organizare şi funcţionare se stabilesc prin statutul fondului. Consiliul director îşi alege preşedintele şi desemnează directorul general al acestuia. Durata mandatului preşedintelui şi directorului general sunt stabilite prin statut şi nu pot depăşi 5 ani.

(2) Modalitatea de organizare a reuniunilor Consiliului director al fondului mutual este stabilită prin statut şi regulament intern de organizare şi funcţionare.
	-----------------
	     9. La Articolul 9, alineatul (1) se modifică şi va avea următorul cuprins:  

     „Art. 9. - (1) Fondurile mutuale sunt conduse de un Consiliu director. Pentru a fi reprezentaţi în Consiliul director membrii fondului mutual, persoane fizice sau persoane juridice ale producătorilor agricoli, trebuie să reprezinte minimum 5% din suprafaţa fondului sau echivalent UVM. Atribuţiile şi modul de organizare şi funcţionare se stabilesc prin statutul fondului. Consiliul îşi alege preşedintele şi desemnează directorul general. Durata mandatului preşedintelui şi directorului general este stabilită prin statut, care reglementează fondurile şi nu poate depăşi 5 ani.”
     (2) – Nemodificat 
	

	15. 
	Art. 10. - Statutul fondului mutual va prevedea, sub sancţiunea nulităţii absolute, condiţii stabilite de către Consiliul director pentru programe de compensaţii financiare, care cuprind:

a) enumerarea bolilor animalelor, plantelor sau a incidentului de mediu aflate la originea cererii de compensaţie financiară;

b) modul de calcul al pierderilor economice generate de evenimentul sanitar sau de incidentul de mediu respectiv.
	--------------
	Nemodificat 
	

	16. 
	Art. 11. - (1) Compensaţiile financiare se plătesc de către fondul mutual direct membrilor care au înregistrat pierderi economice determinate de următoarele evenimente:

a) bolile animalelor care figurează în lista stabilită de Organizaţia Mondială pentru Sănătatea Animalelor şi/sau în anexa I la Decizia 2009/470/CE a Consiliului din 25 mai 2009 privind anumite cheltuieli în domeniul veterinar;

b) organismele dăunătoare la plante şi bolile plantelor care fac obiectul unor măsuri de combatere obligatorie sau care reprezintă un caracter excepţional;

c) incident de mediu.

(2) Sursele compensaţiei financiare plătite de către fondul mutual sunt:

a) contribuţia Uniunii Europene şi de la bugetul de stat;

b) contribuţia membrilor, în conformitate cu modalităţile de calcul definite de Consiliul director; sau

c) împrumuturi bancare încheiate de fonduri în condiţii de piaţă;
d) orice sume recuperate în conformitate cu prevederile alin. (3).

(3) În cazul în care unui membru i se acordă o compensaţie financiară de către fondul mutual în temeiul prezentului articol, orice drept legal de despăgubire pentru pagubele pentru compensarea pierderii economice pe care l-ar putea avea membrul faţă de un terţ, în temeiul dispoziţiilor comunitare sau al legislaţiei naţionale, este transferat fondului mutual, în conformitate cu normele de aplicare a prezentei ordonanţe de urgenţă.
	---------------
	 Nemodificat 
 Nemodificat 

      10. La articolul 11, alineatul (3) se modifică şi va avea următorul cuprins: 
     „(3) În cazul în care unui membru i se acordă o compensaţie financiară de către un fond mutual în temeiul acestui articol, orice drept legal de recuperare a pagubelor pentru compensarea pierderii economice pe care l-ar putea avea agricultorul faţă de un terţ, în temeiul dispoziţiilor comunitare sau al legislaţiei naţionale, este transferat fondului mutual, în conformitate cu normele care urmează să fie stabilite de statul membru în cauză.”
     11. La articolul (11), după alineatul (3) se introduce un nou alineat, alin.(4) cu următorul cuprins:

       „(4) În cazul în care un membru al fondului mutual beneficiază de o compensaţie financiară din partea fondului din care face parte, acesta îşi asumă statutul de membru al fondului mutual respectiv, pentru încă o perioadă de minimum 3 exerciţii financiare consecutive.”

Autor: Deputat PNL George Scarlat
	Se introduce un nou articol pentru a crea stabilitate la resursele fondului şi a limita/elimina folosirea compensaţiilor în mod abuziv. 

	17. 
	Art. 12. - În cazul în care sursa compensaţiei financiare care urmează să fie plătită din fondul mutual este un împrumut bancar, durata acestuia este de minimum un an şi maximum 5 ani. Decizia de a recurge la împrumut se supune votului Consiliului director în vederea aprobării.
	-----------------
	Nemodificat 
	

	18. 
	Art. 13. - (1) Fondul mutual este obligat să desemneze o comisie de cenzori.

(2) Conturile anuale şi raportul comisiei de cenzori sunt publicate în formă electronică în intervalul de 3 luni de la aprobarea acestora, cu obligativitatea de a garanta autenticitatea şi accesibilitatea lor gratuită de către membri.
	-----------------
	Nemodificat 
	

	19. 
	Art. 14. - (1) Fondul mutual acreditat în baza prevederilor prezentei ordonanţe de urgenţă beneficiază de sprijin sub formă de contribuţii financiare, acordate potrivit art. 3, pentru:

a) costurile administrative pentru crearea şi funcţionarea fondului mutual, repartizate pe o perioadă de maximum 3 ani;

b) rambursarea costurilor generate de împrumuturile accesate de fondul mutual cu scopul de a plăti compensaţii financiare membrilor, precum şi a dobânzilor aferente acestor credite.

(2) Contribuţiile financiare prevăzute la alin. (1) nu pot fi utilizate la constituirea patrimoniului fondului mutual.
	------------
	Nemodificat 
	

	20. 
	Art. 15. - (1) Sprijinul sub forma contribuţiilor financiare acordat fondului mutual prin bugetul Ministerului Agriculturii şi Dezvoltării Rurale nu depăşeşte 65% din costurile prevăzute la art. 14 alin. (1), urmând ca toate costurile neacoperite de sprijinul acordat sub formă de contribuţii financiare să fie suportate de membri.

(2) Sprijinul sub forma contribuţiilor financiare este cofinanţat din Fondul European de Garantare Agricolă, în proporţie de 75%, în conformitate cu prevederile art. 71 alin. (8) din Regulamentul nr. 73/2009, urmând ca pentru perioada 2014-2020 acesta să fie preluat în cadrul Fondului European Agricol pentru Dezvoltare Rurală. Începând cu data finanţării compensaţiilor prin Fondul European Agricol pentru Dezvoltare Rurală se vor putea finanţa şi despăgubirile pentru incidentele de mediu.

(3) Diferenţa de 25%, în completarea sursei prevăzute la alin. (2), se asigură de la bugetul de stat şi reprezintă contribuţie publică naţională.
	
	Nemodificat 
	

	21. 
	CAPITOLUL III

Dispoziţii finale
	-------------------
	Nemodificat 
	

	22. 
	Art. 16. - (1) Agenţia de Plăţi şi Intervenţie pentru Agricultură (APIA), în calitate de autoritate competentă, derulează sprijinul sub forma contribuţiilor financiare, prevăzut la art. 14.

(2) Autoritatea competentă elaborează metodologia şi formularistica necesare punerii în aplicare a prevederilor alin. (1), care se aprobă prin ordin al ministrului agriculturii şi dezvoltării rurale în termen de 30 de zile lucrătoare de la data intrării în vigoare a prezentei ordonanţe de urgenţă.

(3) Procedurile prevăzute la alin. (2) se aduc la cunoştinţa celor interesaţi prin afişare la sediile APIA şi pe site-ul oficial al instituţiei.
	---------------
	Nemodificat 
	

	23. 
	Art. 17. - La propunerea Ministerului Agriculturii şi Dezvoltării Rurale, în termen de maximum 30 de zile de la publicarea în Monitorul Oficial al României, Partea I, a prezentei ordonanţe de urgenţă, se vor supune aprobării Guvernului, prin hotărâre, normele metodologice de aplicare privind:

a) organizarea şi funcţionarea fondului mutual;

b) lista bolilor şi dăunătorilor care pot conduce la plata unor compensaţii financiare către membri;

c) criterii de evaluare a capacităţii unui anumit eveniment de a atrage plata unor compensaţii financiare către membri;

d) tipurile de costuri administrative ale fondului mutual eligibile pentru acordarea sprijinului;

e) modalitatea de calcul al costurilor suplimentare care constituie pierderi economice în temeiul art. 71 alin. (2) lit. (b) din Regulamentul nr. 73/2009.
	------------------
	    12. Articolul 17 se modifică şi va avea următorul cuprins:  

      Art. 17. – partea introductivă –Nemodificată 
   a) organizarea şi funcţionarea fondurilor mutuale;

   b)  lista bolilor şi dăunătorilor care pot conduce la plata unor compensaţii financiare către membri. Lista bolilor, dăunătorilor şi evenimentelor care atrag plata unor compensaţii financiare prin fondurile  mutuale se aprobă de Ministerul Agriculturii şi Dezvoltării Rurale anual şi se actualizează ori de câte ori este cazul; 

    c) criterii de evaluare a capacităţii unui anumit eveniment de a atrage după sine plata unor compensaţii financiare către membri;

     d)  tipurile de costuri administrative ale fondurilor mutuale eligibile pentru acordarea sprijinului;”
     e) –Nemodificată .
Autori: 

Deputat  PNL George Scarlat

Deputat PSD Toader Dima

Deputat PSD Ion Melinte
	

	24. 
	Art. 18. - (1) Producătorii agricoli care nu aderă la fondul mutual până la 1 martie 2014 primesc 20% din formele de sprijin susţinute din bugetul naţional.
(2) Producătorii agricoli care încep să desfăşoare o activitate agricolă în sensul definiţiei de la art. 2 alin. (1) lit. l) din Regulamentul (CE) nr. 1.120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzute în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori nu intră sub incidenţa prevederilor alin. (1).

(3) Criteriul de eligibilitate prevăzut la alin. (1) se aplică începând cu anul de cerere 2014.
	- La articolul 18, alineatul (1) va avea următorul cuprins: 

   „Art. 18. – (1) Producătorii agricoli care nu aderă la fondul mutual până la 15 mai 2014 primesc 20% din formele de sprijin susţinute din bugetul naţional.”

------------
	      13. Articolul 18 se modifică şi va avea următorul cuprins:         

      „ Art. 18. - Guvernul va  acorda, prin acte normative, stimulente celor care devin membri ai fondurilor mutuale, în funcţie de resursele bugetare disponibile.”

     14. La articolul 18, alineatele (2) şi (3) se abrogă. 

Autori:
Comisia pentru agricultură
	

	25. 
	Art. 19. - Ministerul Agriculturii şi Dezvoltării Rurale transmite Comisiei Europene informaţii detaliate cu privire la fondul mutual, potrivit art. 140 din Regulamentul nr. 73/2009 şi art. 48 alin. (3) din Regulamentul (CE) nr. 1.120/2009, respectiv noul Program pentru dezvoltare rurală în perioada 2014-2020.
	--------------
	Nemodificat  
	


 Anexa 2

II. AMENDAMENTE RESPINSE 

	Nr. crt.
	Text iniţial 
	Text propus de Comisie

(autorul amendamentului)
	Motivarea amendamentelor
	Camera decizională 

	0
	1
	2
	3
	4

	1. 
	Art. 9. – (1)  Fondul mutual este condus de un Consiliu director, ale cărui componenţă, atribuţii, mod de organizare şi funcţionare se stabilesc prin statutul fondului. Consiliul director îşi alege preşedintele şi desemnează directorul general al acestuia. Durata mandatului preşedintelui şi directorului general sunt stabilite prin statut şi nu pot depăşi 5 ani.


	 Art. 9. – (1) Fondul mutual este condus de un Consiliu director. Pentru a fi reprezentanţi în Consiliul director membrii fondului mutual, persoane fizice sau juridice şi forme asociative ale producătorilor agricoli, trebuie să deţină în proprietate/exploatare minim 1% din suprafaţa arabilă a României sau echivalent UMV. Atribuţiile, modul de organizare şi funcţionare se stabilesc prin statutul fondului. Consiliul îşi alege preşedintele şi desemnează directorul general, care nu este obligatoriu să fie membrii ai fondului mutual. Durata mandatului preşedintelui şi  directorului general sunt stabilite prin statut şi nu pot depăşi 5 ani. 
Deputat PDL – Tinel Gheorghe  
	1. 

2. 
	Camera

Deputaţilor

	2. 
	Art. 15. - (1) Sprijinul sub forma contribuţiilor financiare acordat fondului mutual prin bugetul Ministerului Agriculturii şi Dezvoltării Rurale nu depăşeşte 65% din costurile prevăzute la art. 14 alin. (1), urmând ca toate costurile neacoperite de sprijinul acordat sub formă de contribuţii financiare să fie suportate de membri.


	Art. 15. - (1) Sprijinul sub forma contribuţiilor financiare acordat fondului mutual prin bugetul Ministerului Agriculturii şi Dezvoltării Rurale nu trebuie să fie mai mic de 65% din costurile prevăzute la art. 14 alin. (1), urmând ca toate costurile neacoperite de sprijinul acordat sub formă de contribuţii financiare să fie suportate de membri.

Deputat PDL – Tinel Gheorghe  
	1.

2. 
	Camera

Deputaţilor

	3. 
	Art. 18. - (1) Producătorii agricoli care nu aderă la fondul mutual până la 1 martie 2014 primesc 20% din formele de sprijin susţinute din bugetul naţional.


	Art. 18. - (1) Producătorii agricoli înregistraţi la Agenţia de Plăţi şi Intervenţie pentru Agricultură în Registrul Fermierilor şi care aderă la fondul mutual până la 31 noiembrie 2014 vor primi o plată suplimentară echivalentă pe ha de 10 euro din schemele naţionale de sprijin aplicate anual.

Deputat PDL – Tinel Gheorghe  
	
	Camera

Deputaţilor

